cyanic-selkie/wikianc huggingface dataset:
উবুন্টু এজ
তহবিল সংগ্রহ
ক্যানোনিকালের এই ঘোষণার ফলে মিশ্র প্রতিক্রিয়া দেখা দেয় এবং মাত্র পাচ ঘণ্টার ব্যবধানে এক মিলিয়ন মার্কিন ডলার মাইলফলক ছুয়ে ফেলে। কিছু মতামত দানকারীর মতে অনেক স্মার্টফোন অপারেটিং সিস্টেম বাজারে বিদ্যমান থাকায় এই স্মার্টফোনের বাজার সম্ভাবনা অস্পস্ট এবং গ্রাহকেরা স্মার্টফোনকে একটি ডেক্সটপ হিসেবে ব্যবহার করবে এমন চাহিদার নজিরও বিরল। ৮২৫ মার্কিন ডলার খরচের বিপরীতে প্রথম দিককার ফোনগুলোর মূল্য নির্ধারণ করা হয়েছিল ৬০০ মার্কিন ডলার। তবে অনেক পরিবর্তনের পর ৮ আগস্টে এর চূরান্ত মূল্য নির্ধারণ করা হয় ৬৯৫ মার্কিন ডলার।
ক্যাম্পেইনের ৮ দিন বাকী থাকতেই ১৪ আগস্টে এই প্রকল্প ১০ মিলিয়ন মার্কিন ডলার তহবিল সংগ্রহের মাইলফলক ছুয়ে ফেলে। ১৫ আগস্টেই এই ক্যাম্পেইনটি এযাবৎকালে ক্রাউডফান্ডিং এর মাধ্যমে সর্বোচ্চ তহবিল সংগ্রহের রেকর্ড গড়ে। তবে ক্যাম্পেইনের এক মাস অতিবাহিত হওয়ার পর ৩,২০,০০,০০০ মার্কিন ডলারের কক্ষ্যমাত্রার বিপরীতে মাত্র ১,২৮,০৯,৯০৬ মার্কিন ডলার সংগ্রহ করতে সমর্থ হয়।
প্রযুক্তিগত বিবরন
উবুন্টু এজ একটি প্রস্তাবিত উচ্চ মর্গের স্মার্টফোন যাকে অনেকেই সুপারফোন বলে অবিহিত করেছেন। এই ফোনে একাধিক কোরের প্রসেসর এবং কমপক্ষে চার জিবি র‍্যাম থাকবে।  এর অভ্যন্তরিন ডাটা ধারনক্ষমতা ১২৮ জিবি এছাড়াও একটি মাইক্রো-সিম স্লটও থাকবে। পেছনের ক্যামেরা ৮ মেগাপিক্সেল এবং সামনের ক্যামেরা হবে ২ মেগাপিক্সেল। এর ডিসপ্লে হবে ৪.৫ ইঞ্চি এবং একটি সিলিকন এনোড লি-আয়ন ব্যাটারির মাধ্যমে এর শক্তি সরবরাহের ব্যবস্থা করা হবে।
সফটওয়্যারের দিক থেকে এটি উবুন্টু টাচ এবং এনড্রয়েড দুটি অপারেটিং সিস্টেমেই বুট করতে সক্ষম হবে। ক্যাম্পেইন অণুশারে এটিই হবে বিশ্বে প্রথম ফোন যা দুটি ভিন্ন অপারেটিং সিস্টেমে বুট করতে পারবে যা স্মার্টফোন শিল্পে একেবারেই একটি নতুন ধারণা। এছাড়াও এটিই হবে পৃথিবীর প্রথম স্মার্টফোন যাকে একটি মনিটর এবং কিবোর্ডের সাথে সংযোগ করলে একটি ডেস্কটপ কম্পিউটারের কাজ করবে।
প্রচলিত যৌনতা
থাম্ব|যৌন আচরণের জৈবিক কারণগুলির বিবর্তন প্রচলিত প্রচলিত যৌনতা বা ভ্যানিলা সেক্স, হলো স্বাভাবিক যৌন আচরণ, যা কোন সংস্কৃতির স্বাভাবিকতার সীমার মধ্যেই থাকে। সাধারণ যৌনতার মধ্যে বিডিএসএম বা বস্তুকাম অন্তর্ভুক্ত নয়।
বিবরণ
প্রচলিত যৌনতা হিসাবে যা বিবেচনা করা হয় তা সাংস্কৃতিক এবং উপ-সাংস্কৃতিক নিয়মের উপর নির্ভর করে। পশ্চিমা বিশ্বে ভিন্ন ভিন্ন দম্পতির মধ্যে, উদাহরণস্বরূপ, প্রচলিত যৌনতা প্রায়শই মিশনারি আসনে যৌন মিলনকে বোঝায়। এটি অনুপ্রবেশকারী যৌনতা বলা যেতে পারে কিন্তু বিডিএসএম বা বস্তুকাম নয়।
ব্রিটিশ মেডিকেল জার্নালে সমকামী দম্পতিদের মধ্যে প্রচলিত যৌনতাকে "এমন যৌনতা হিসাবে বর্ণনা করে যা" স্নেহ, পারস্পরিক হস্তমৈথুন এবং মৌখিক মৈথুন এবং পায়ূ সঙ্গমের বাইরে নয়। পারস্পরিক হস্তমৈথুন ছাড়াও, সমকামীদের মধ্যে অন্তর্ভেদী যৌন কার্যকলাপ দ্বারা বিপরীত হয় অনাভেদী যৌনক্রিয়া কাজ যেমন ঊরুমৈথুন, মুখোমুখি যৌনক্রিয়া  এবং নারী নারী সহবাস, যদিও নারী নারী সহবাস একটি সাধারণ হিসাবে উদাহরণ দেয়া হয়েছে কিন্তু খুব কমই লেসবিয়ানদের মধ্যে যৌন অনুশীলন বিষয়ে আলোচনা হয়।
ভ্যানিলা যৌনতা
"ভ্যানিলা সেক্স" শব্দটিতে "ভ্যানিলা" শব্দটি আইসক্রিমের একটা মৌলিক স্বাদ হিসাবে ভ্যানিলা নির্যাস ব্যবহার করে তৈরী, যার অর্থ সরল বা প্রচলিত। যে সম্পর্কগুলিতে কেবলমাত্র একজন সঙ্গী যৌন অভিব্যক্তির কম উপভোগ করেন, সেই অংশীদারকে প্রায়শই ভ্যানিলা অংশীদার হিসাবে উল্লেখ করা হয়। যেমন, তারা যৌন বিষয়গুলিতে নতুনত্ব চান না। তাদের অংশীদার মধ্য থেকে অনুসন্ধানের মাধ্যমে, আরও ভ্যানিলা মনোভাবযুক্ত ব্যক্তির পক্ষে যৌনতার নতুন দিকগুলি আবিষ্কার করা সম্ভব হতে পারে। যে কোনও যৌন সক্রিয় ব্যক্তির মতো, তাদের সম্পূর্ণ তৃপ্তির জন্য তারা সাধারণত "ভ্যানিলা-কিঙ্ক বর্ণালী" নামে পরিচিত পছন্দগুলিই যথেষ্ট।
লক্ষ্মীপুর খোলাবাড়িয়া ইউনিয়ন
লক্ষীপুর খোলাবাড়িয়া ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.৬৫।
ইতিহাস
নাটোর জেলার নাটোর  উপজেলার মধ্যবর্তী স্থানে উপজেলার বৃহত্তম, লক্ষীপুর খোলাবাড়ীয়া  ইউনিয়ন। এই ইউনিয়ন পরষদটি হয়বতপুর বাজার  এর সামনে অবস্থিত ।  এই ইউনিয়নের আয়তন ১২.৭৪ বর্গ কি: মি:, জেলা পরিষদ হইতে ইউনিয়নে দূরত্ব  ৮ কি: মি:, উপজেলা পরিষদ হইতে ইউনিয়নের দূরত্ব ৮ কি: মি:, এই ইউনিয়নে মোট ১৪ গ্রাম রয়েছে, ইউনিয়নের জনসংখ্যা ৪৫,৫৫০ জন, মোট ভোটার ৩০,২০১ জন, হাট-বাজারের সংখ্যা ৬ টি, ডাকঘরের সংখ্যা ৩টি, এই ইউনিয়নের জন সাধারণ সকলেই নিজেদের মধ্যে আন্তরিক।লক্ষীপুর খোলাবাড়ীয় ইউনিয়নের মধ্যে দিয়ে বয়ে গেছে ঐতিহাসিক হেলেঞ্চা নদী। এই নদীতে শুষ্ক মৌসুমে পানি থাকে না। বর্ষা মৌসুমে নদীর কিছু কিছু স্থানে পানি দেখা য়ায। নদীর দুই ধারের মানুষের অবৈধ বসত বাড়ী নির্মানের কারণে এই হেলেঞ্চা নদী তার নাব্যতা দিন দিন হারিয়ে ফেলেছে। এই ইউনিয়নের মধ্যে অনেক মুক্তিযোদ্ধা, সাংবাদিক, ও অনেক বিশিষ্ট ব্যক্তি বর্গ রয়েছে। এই ইউনিয়নের মধ্যে সরকারী-বেসরকারী, মাধ্যমিক, উচ্চমাধ্যমিক ও বিভিন্ন ধরনের শিক্ষা প্রতিষ্ঠান রয়েছে। এই ইউনয়নের মধ্যে বাংলাদেশের দ্বিতীয় বৃহত্তর হাওর-বিল অবস্থিত।
ভৌগোলিক অবস্থান ও আয়তন
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৬৩৪ একর বা ২৬.৮৫ বর্গকিলোমিটার।
প্রশাসনিক এলাকা
লক্ষীপুর খোলাবাড়িয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
গ্রাম ভিত্তিক লোকসংখ্যা
৪. লক্ষীপুর- ৩৯২৩         ৫. হয়বতপুর- ৬০৫০              ৬. দিয়ারসাতুরিয়া-১৯২৯
৭. কাদিমসাতুরিয়া- ১২৩৫  ৮. চরতেবারিয়া-১৬৫৫             ৯. পারআটঘরিয়া-১২৯৫
১০.ইব্রাহিমপুর-১৫০০      ১১. খোলাবাড়ীয়া- ৪০৬৫          ১২.কাঁঠালবাড়ীয়া-৪০৫০
১৩.শেখেরহাট- ১২৫০      ১৪. বাসুপাড়া-২০৫০               ১৫.দরাপপুর-১২৮৮
১৬.বড়বাড়ীয়া- ৪৮৫৬
শিক্ষা ও সংস্কৃতি
লক্ষীপুর খোলাবাড়িয়া ইউনিয়নের গড় সাক্ষরতা হার ৫০.৫%। তার মধ্যে নারী শিক্ষার হার ৪৮.৩% এবং পুরুষ শিক্ষার হার ৫২.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
শিক্ষা প্রতিষ্ঠানের তালিকা
•অন্যান্য (০)
•কলেজ (১)
•কারিগরী (০)
•প্রাথমিক বিদ্যালয় (১১)
•বিশ্ববিদ্যালয় (০)
•ভোকেশনাল (০)
•মাধ্যমিক বিদ্যালয় (২)
•মেডিকেল কলেজ (০)
অর্থনীতি ও যোগাযোগ
লক্ষীপুর খোলাবাড়িয়া ইউনিয়নের অর্থনীতি মূলত কৃষি নির্ভর, ভেষজ ঔষধী গাছগাছালী চাষাবাদ ও রপ্তানী।
শিরকুহ
জীবন
শিরকুহ আর্মেনিয়ার দাভিন শহরের নিকটে একটি কুর্দি গ্রামে জন্মগ্রহণ করেন। কুর্দি শাসক শাজি ইবনে মারওয়ান তার পিতা। আইয়ুবীয় রাজবংশের প্রধান নাজমুদ্দিন আইয়ুব তার ভাই। এই পরিবার শাদিদি রাজবংশের সাথে ঘনিষ্ঠভাবে সম্পর্কিত ছিল। ১১৩০ সালে দাভিনে শাদিদিরা ক্ষমতাচ্যুত হলে শাজি তার পরিবার নিয়ে প্রথমে বাগদাদ ও পরে তিকরিতে চলে যান। সেখানের আঞ্চলিক প্রশাসক বিহরুজ তাকে গভর্নর হিসেবে নিয়োগ দেন। পিতার মৃত্যুর পর আইয়ুব তার স্থানলাভ করেন। ১১৩৮ সালে তিকরিতে বাগবিতন্ডার সময় শিরকুহর হাতে এক খ্রিষ্টান নিহত হলে তাদের দুই ভাই বহিষ্কৃত হন। যেদিন তারা চলে যান তার ভাইপো সালাহউদ্দিন সেই রাতে জন্মগ্রহণ করেছিলেন বলে ধারণা করা হয়। তারা নুরউদ্দিন জেনগির সেনাবাহিনীতে যোগ দেন এবং শিরকুহ নুরউদ্দিন জেনগির অধীনে কাজ করা শুরু করেন। শিরকুহকে পরে হিমস, আর রাহবাসহ কিছু অঞ্চলের দায়িত্ব দেয়া হয়। আইয়ুব প্রথমে বালবিক ও পরে দামেস্কের গভর্নরের দায়িত্ব পালন করেন। ১১৫৪ সালে নুরউদ্দিনের কাছে দামেস্কের আত্মসমর্পণে তারা দুই ভাই আলোচনায় অংশ নিয়েছিলেন।
১১৬৭ সালে ফাতেমীয় খলিফা আল আদিদ ক্রুসেডারদের বিরুদ্ধে লড়াইয়ের জন্য শিরকুহকে পুনরায় মিশরে ফিরিয়ে আনেন। শাওয়ার পুনরায় এমালরিকের সাথে মিত্রতা স্থাপন করেন। এমালরিক আলেক্সান্দ্রিয়ায় শিরকুহকে অবরোধ করেন। শিরকুহ ফিরে যেতে রাজি না হওয়া পর্যন্ত অবরোধ কার্যকর ছিল। এমালরিক বাইজেন্টাইন সাম্রাজ্যের সাথে মিত্রতা স্থাপন করে এবং সম্পূর্ণরূপে মিশর দখলের পরিকল্পনা করেন। মিশরে থেকে যাওয়া ক্রুসেডারদের ঘাঁটি ধ্বংস করার জন্য শাওয়ার মিত্রতা বদল করে শিরকুহর সাথে হাত মেলান। মুসলিমদের সাথে ক্রুসেডারদের লড়াই হয়। ক্রুসেডাররা রসদের অভাবে মিশর জয় করতে পারেনি। ফলে তারা পিছু হটে।
ধর্মীয় কারণে শিরকুহ ও তার সহযোগীরা মিশরের অভিজাতদের মধ্যে ব্যাপক সমর্থন লাভ করেন। ফাতেমীয় শাসকরা শিয়া হলেও মিশরের অধিকাংশ জনগণই ছিল সুন্নি মতাবলম্বী। ১১৬৯ সালের জানুয়ারিতে শিরকুহ কায়রোতে প্রবেশ করেন এবং অবিশ্বস্ততার জন্য শাওয়ারকে মৃত্যুদন্ড দেয়া হয়। তিনি কায়রোয় পৌছালে খলিফা আল আদিদ তাকে সম্মানের সাথে গ্রহণ করেন। তাকে উজিরের দায়িত্ব দেয়া হয়। তবে শিরকুহ তার দুই মাস পরে ২২ মার্চ অসুস্থ হয়ে মৃত্যুবরণ করেন।
শিরকুহর মৃত্যুর পর তার ভাইপো সালাহউদ্দিন উজির হন। একইসাথে তিনি নুরউদ্দিনের উত্তরসুরি হয়েছিলেন। একারণে মিশর ও সিরিয়া একত্রীত হয় এবং তা সিরিয়া ও ফিলিস্তিন থেকে ক্রুসেডারদের মূলোৎপাটনে সালাহউদ্দিনের জন্য সহায়ক হয়।
জাপান জাতীয় ক্রিকেট দল
জাপান জাতীয় ক্রিকেট দল আন্তর্জাতিক ক্রিকেট খেলায় জাপান এর প্রতিনিধিত্ব করে। জাপানের ক্রিকেট দলটি জাপান ক্রিকেট অ্যাসোসিয়েশন (JCA) গঠন করে, যারা ১৯৮৯ সাল থেকে, আন্তর্জাতিক ক্রিকেট কাউন্সিল (আইসিসি) এর সদস্য। মালয়েশিয়ায় অনুষ্ঠিত ১৯৯৬ এসিসি ট্রফিতে অংশ নেয়ার মাধ্যমে আন্তর্জাতিক ক্রিকেটে জাপানের অভিষেক হয়। জাপানের মোট খেলা ম্যাচের অধিকাংশই আঞ্চলিক প্রতিযোগিতায় খেলা এবং সাধারণত আইসিসি ইস্ট এশিয়া-প্যাসিফিক উন্নয়ন অঞ্চলের অন্যান্য দলগুলোর বিপক্ষে। ২০০৮ সাল থেকে ২০১২ সালের মধ্যে জাপান বিশ্ব ক্রিকেট লীগ (WCL)-এ অংশগ্রহণ করে, যার এক পর্যায়ে তারা পঞ্চম বিভাগ-এ পৌছায়।
ইতিহাস
১৮৬০ সালে ব্রিটিশদের দ্বারা জাপানে ক্রিকেটের পরিচিতি লাভ হয়। কিন্তু ১৯৮০ এর দশকের আগে খেলাটি সংগঠিত ছিল না। তবে এরপর জাপান ক্রিকেট অ্যাসোসিয়েশন গঠিত হওয়ার পর জাপানে সংগঠিতভাবে ক্রিকেটের সুচনা হয়। ১৯৮৯ সালে তারা আইসিসির অনুমোদিত সদস্য হিসেবে স্বীকৃতি লাভ করে এবং জাপান জাতীয় দল ১৯৯৬ এসিসি ট্রফিতে প্রথম কোন ম্যাচ খেলে। যদিও টুর্নামেন্টের সবকটি ম্যাচেই তারা পরাজিত হয় যার মধ্যে ফিজির কাছে ৩৮০ রানের ব্যবধানে একটি পরাজয় রয়েছে। তারা এরপরে একইভাবে ১৯৯৮ ও ২০০০ সালের টুর্নামেন্টও কোন সাফল্য ছাড়াই শেষ করে।
২০০০ সালের এসিসি ট্রফির পর জাপান এশিয়ান ক্রিকেট কাউন্সিল ছেড়ে আইসিসি এর ইস্ট এশিয়া-প্যাসিফিক অঞ্চলে যোগ দেয়। তারা ২০০২ সালের ফেব্রুয়ারি মাসে অস্ট্রেলিয়ায় অনুষ্ঠিত হওয়া ইস্ট এশিয়া এইটস টুর্নামেন্টে অংশ নেয় যেখানে তারা অস্ট্রেলিয়ার একটি দলের কাছে পরাজিত হয়ে রানার্সআপ হয়। ইন্দোনেশিয়া জাতীয় ক্রিকেট দল ও দক্ষিণ কোরিয়া জাতীয় ক্রিকেট দল ছিল ঐ প্রতিযোগিতায় অংশ নেয়া বাকি দল। ২০০৪ সালে তারা ইস্ট এশিয়া ক্রিকেট চ্যালেঞ্জ টুর্নামেন্ট আয়োজন করে যা ২০০৭ বিশ্বকাপ এর বাছাই এর একটি অংশ ছিল। প্লেঅফে ইন্দোনেশিয়াকে হারিয়ে জাপান সেই টুর্নামেন্টে তৃতীয় স্থান লাভ করে।
২০০৫ সালের জুন মাসে জাপান আইসিসি এর সহযোগী সদস্য হিসেবে উন্নীত হয় এবং একই বছর ভানুয়াতুতে অনুষ্ঠিত ২০০৫ আইসিসি ইএপি ক্রিকেট কাপ -এ অংশ নেয়। যেখানে তারা ফাইনালে কুক দ্বীপপুঞ্জকে হারিয়ে চ্যাম্পিয়ন হয়। পরের বছর তারা ব্রিসবেন-এ অনুষ্ঠিত ২০০৬ আইসিসি ইএপি ক্রিকেট ট্রফিতে অংশ নেয়, কিন্তু তারা ৩ দলের মধ্যে তৃতীয় হয় যেখানে বাকি দুটি দল ছিল ফিজি ও কুক দ্বীপপুঞ্জ।.
২০০৭ সালের ডিসেম্বর মাসে জাপান নিউজিল্যান্ডের অকল্যান্ড-এ অনুষ্ঠিত ২০০৭ আইসিসি ইএপি ক্রিকেট ট্রফিতে অংশ নেয়। যেখানে তারা কুক দ্বীপপুঞ্জ, ইন্দোনেশিয়া, সামোয়া, টোঙ্গা এবং ভানুয়াতুর মুখোমুখি হয়। জাপান ঐ টুর্নামেন্টে চ্যাম্পিয়ন হয় এবং জার্সি তে অনুষ্ঠিত বিশ্ব ক্রিকেট লীগ এর পঞ্চম বিভাগে খেলার যোগ্যতা অর্জন করে। কিন্তু অংশগ্রহণকারী ১২ দলের মধ্যে জাপান ১০ম স্থানে থেকে টুর্নামেন্ট শেষ করে।
২০১৬ সালের ২২ মার্চ ঘোষণা করা হয় যে, সানো, তোচিগিতে সানো আন্তর্জাতিক ক্রিকেট মাঠ তৈরি হবে যা হবে শুধুমাত্র ক্রিকেটের জন্য তৈরি জাপানের প্রথম কোন স্টেডিয়াম।
হাফসা সুলতান
আয়শে হাফসা সুলতান বা হাফসা সুলতান (حفصه سلطان, c. ১৪৭৮ - মার্চ ১৫৩৪)  উসমানীয় সাম্রাজ্যের প্রথম সেলিমের স্ত্রী এবং তাঁদের পুত্র প্রথম সুলাইমানের মা হিসেবে উসমানীয় সাম্রাজ্যের সর্বপ্রথম ভালিদে সুলতান ছিলেন। ১৫২০ সালে তাঁর ছেলের রাজ্যাভিষেককালে এবং ১৫৩৪ সালে তার মৃত্যুর সময়কালে তিনি ছিলেন উসমানীয় সাম্রাজ্যের অন্যতম প্রভাবশালী ব্যক্তি।
উৎপত্তি
ঐতিহ্যগত দৃষ্টিভঙ্গি অনুসারে, হাফসা সুলতান  ১৪৬৬ থেকে ১৫১৫ খ্রিস্টাব্দের মধ্যকার অধিকাংশ সময় জুড়ে শাসন করা ক্রিমিয়ার তাতারদের খান প্রথম মেনলি গিরায়(১৪৪৫-১৫১৫) এর কন্যা হওয়ার মতবাদটি সপ্তদশ শতাব্দীর পশ্চিমা লেখকদের বিবরণ অবলম্বনে, উসমানীয় দলিলসংক্রান্ত প্রমাণের উপর ভিত্তি করে খ্রিস্টান ক্রীতদাস বংশীয় হওয়ার পক্ষে দাবি উত্থাপন করা হয়েছে। যদিও হাফসা সুলতানের উৎপত্তি নিয়ে ব্রায়ান গ্লিন উইলিয়ামস সহ কতিপয় ঐতিহাসিকগণ এখনও ঐতিহ্যগত দৃষ্টিভঙ্গি অনুসরণ করেন। রেশাত কাসাবা, প্রথম সেলিম এবং হাফসা সুলতানের বিবাহের কথা উল্লেখ করে বলেন, উসমানীয় সুলতান এবং একটি পার্শ্ববর্তী মুসলিম রাজকীয় পরিবারের সদস্যের মধ্যকার শেষ বিবাহ।  তবে এসিন আদিল বলেন যে, কিছু ঐতিহাসিকগণ বলে থাকেন যে তিনি গিরাই এর কন্যা ছিলেন যখন অন্য ঐতিহাসিকগণ আয়শে নামক ক্রিমিয়ার রাজকন্যার কথা উল্লেখ করেন যে,  যিনি প্রথম সেলিমের আরেকজন স্ত্রী ছিলেন এবং সম্ভবত হাফসা   ক্রীতদাস বংশীয় হতে পারেন। ইলিয়া জায়েদসেভ দাবি করেন যে, প্রথম মেনলি গিরায় এর কন্যা আয়শে প্রথমে কেফের গভর্নর শাহজাদা মেহমেতের সাথে বিবাহবন্ধনে আবদ্ধ হয়েছিলেন এবং পরবর্তীতে  তিনি প্রথম সেলিমকে বিবাহ করেন;  ফলস্বরূপ, উসমানীয় রাজবংশে তার বিয়ে ছিল গিরাই এবং উসমানীয়দের মধ্যে হওয়া দুটি উল্লেখযোগ্য বিবাহের মধ্যে একটি (অন্য বিয়েটি ছিল প্রথম সাদাত গিরায় এর সাথে প্রথম সেলিমের কন্যার বিবাহ)। এলান ডব্লিউ. ফিশার, লেসলি পিয়ার্স এবং ফেরিদুন এমেসেনদের প্রত্যেকেই হাফসাকে ক্রীতদাস বংশীয় হিসেবে দেখেন, ক্রিমিয়ার খানের কন্যা হিসেবে নয়।
জীবনকাল
বাম|থাম্ব|220x220পিক্সেল| কুল্লিয়ে'টি(মসজিদ কেন্দ্রিক দালানের স্থাপনা) হাফসা সুলতানের আদেশে মানিসায় স্থাপিত হয়েছিল। এটি সংলগ্ন [[হাফসা সুলতান মসজিদ|সুলতান মসজিদের অংশ। ]] হাফসা সুলতান, তাঁর ছেলে সুলেমানের(যিনি ১৫১৩ থেকে ১৫২০ সাল পর্যন্ত মানিসা এবং আশেপাশের অঞ্চলসমূহ শাসন করেছিলেন) সাথে পশ্চিম তুরস্কের মানিসা শহরে(শহরটি ভবিষ্যত ক্ষমতার জন্য উসমানীয় যুবরাজদের (শাহজাদা) শিক্ষানবিশির ঐতিহ্যবাহী আবাসস্থল হিসেবে গণ্য হতো) বসবাস করাকালীন মাসির উৎসব নামক স্থানীয় উৎসবের প্রবর্তন করেন যা আজও প্রচলিত। তিনি সুলতান মসজিদ নামক একটি মসজিদকে কেন্দ্র করে একটি বিশাল কমপ্লেক্স, একটি প্রাথমিক বিদ্যালয়, একটি মহাবিদ্যালয় এবং একটি ধর্মশালা নির্মাণ করান।
তিনি হলেন উসমানীয় সাম্রাজ্যের প্রথম নারী যিনি তাঁর নামে হাতুন উপাধি বদলেসুলতান উপাধি ধারণ করেছিলেন। উপাধির এই ব্যবহার উসমানীয় ধারণাব্যবস্থাকে  পারিবারিক বিশেষাধিকারের সার্বভৌম শক্তি হিসাবে প্রতিবিম্বিত করে। ফলস্বরূপ,  ভালিদে হাতুন  (ষষ্ঠদশ শতাব্দীর পূর্বে গদিনাসীন সুলতানের জীবিত মাতার ব্যবহৃত উপাধি) উপাধিকে ভালিদে সুলতান-এ রূপান্তর করে, যা হাফসা সুলতানকে প্রথম ভালিদে সুলতান-এ পরিণত করে। তাঁর শাসনকাল সুলতানের মায়ের পরিবর্তিত পদমর্যাদা এবং ক্ষমতায় তাঁর অংশীদারত্বের ইঙ্গিত দেয়। এছাড়া তিনি হারেমের প্রথম মহিলা ছিলেন যিনি সর্বপ্রথম নির্ধারিত কিরা(উসমানীয় রাজবংশের নারীদের প্রতিনিধি) রেখেছিলেন যার নাম ছিল স্ত্রোনগিলাহ।
মৃত্যু
থাম্ব|392x392পিক্সেল| হাফসা সুলতানের সমাধির প্রবেশদ্বার হাফসা সুলতান ১৫৩৪ সালের মার্চ মাসে মৃত্যুবরণ করেন এবং ইস্তাম্বুলের ফাতিহ-এ অবস্থিত ইয়াভুজ সেলিম মসজিদের ক্বিবলা প্রাচীরের পেছনে একটি সমাধিস্তম্ভে তাঁর স্বামী সুলতান সেলিমের সন্নিকটে তাঁকে সমাধিস্থ করা হয়। সমাধিসৌধটি ১৮৮৪ সালের ভূমিকম্পে ব্যাপকভাবে ক্ষতিগ্রস্ত হয়েছিলো। ১৯০০-এর দশকে সেটি পুনর্নির্মাণের উদ্যোগ নেয়া হলেও তা অসম্পূর্ণই থেকে যায় এবং তাঁর মাজার মূলত যেভাবে নির্মিত হয়েছিলো বর্তমানে তার চেয়ে অনেক অনাড়ম্বর দেখায়।
বহিঃসংযোগ
)
সাইট্রিক অ্যাসিড
সাইট্রিক অ্যাসিড একটি দুর্বল জৈব অম্ল। এটির রাসায়নিক সংকেত হলো C6H8O7। প্রকৃতিতে লেবুজাতীয় ফলে এই অম্লটি পাওয়া যায়। প্রাণরসায়নে, সবাতশ্বসনকারী জীবদেহের সাইট্রিক অ্যাসিড চক্র-এর একটি অন্তর্বতী যৌগ হলো সাইট্রিক অ্যাসিড। প্রতি বছর ২০ লক্ষ টনেরও বেশি সাইট্রিক অ্যাসিড তৈরি করা হয়, যা মূলত অ্যাসিডিফায়ার, স্বাদবর্ধক ও চিলেটিং এজেন্ট হিসেবে ব্যবহৃত হয়।
রাসায়নিক বৈশিষ্ট্য
সাইট্রিক অ্যাসিড ১৭৮৪ সালে রসায়নবিদ কার্ল উইলহেল্ম শীলে সর্বপ্রথম লেবুর রস থেকে কেলাসিত অবস্থায় আলাদা করেন ।
ডামডিম রেলওয়ে স্টেশন
ডামডিম রেলওয়ে স্টেশন হল সেই রেলওয়ে স্টেশন যা ভারতের পশ্চিমবঙ্গ রাজ্যের জলপাইগুড়ি জেলার ডোয়ার্স অঞ্চলে অবস্থিত ডামডিম এলাকায় পরিষেবা প্রদান করে। এটি আলিপুরদুয়ার রেলওয়ে বিভাগের উত্তর- পূর্ব সীমান্ত রেলওয়ে জোনের নিউ জলপাইগুড়ি-আলিপুরদুয়ার-সমুকতলা রোড লাইনে অবস্থিত।
ট্রেন
দমদিম রেলওয়ে স্টেশন থেকে চলমান প্রধান ট্রেনগুলি নিম্নরূপ:
প্রতীক সংকেতায়ন পদ্ধতি
পরিগণন (কম্পিউটিং), পরিগণক উপাত্ত সংরক্ষণ (কম্পিউটার ডাটা স্টোরেজ) এবং মানববোধ্য পাঠ্য-উপাত্ত সম্প্রচারের (ডাটা ট্রান্সমিশন) আলোচনায় প্রতীক সংকেতায়ন পদ্ধতি বা ক্যারেকটার এনকোডিং (Character encoding) বলতে কোনও এক ধরনের সাংকেতিক ব্যবস্থার সাহায্যে একটি মানববোধ্য পাঠ্য-প্রতীকসম্ভারের প্রতিটি প্রতীকের জন্য একটি করে সাংকেতিক সংখ্যা বরাদ্দ করার পদ্ধতিকে বোঝানো হয়, যার উদ্দেশ্য মানববোধ্য পাঠ্যপ্রতীকগুলিকে পরিগণক যন্ত্রে (কম্পিউটার) দ্বি-আংকিক (ডিজিটাল) উপাত্ত হিসেবে সংরক্ষণ ও প্রক্রিয়াজাতকরণ এবং টেলিযোগাযোগ ব্যবস্থার মাধ্যমে ঐসব উপাত্ত সম্প্রচারের কাজটি বাস্তবায়ন করা।
ব্যাখ্যা
একটি প্রতীক সংকেতায়ন পদ্ধতির কাজ হল পরিগণক যন্ত্রে চাবিফলকের সাহায্যে প্রবিষ্টিযোগ্য প্রতিটি পাঠ্যপ্রতীকের জন্য একটি করে সাংকেতিক সংখ্যা বরাদ্দ করা। এই ব্যাপারটিকে বেশ কয়েকটি ধাপে ভাগ করা যায়। প্রথম ধাপে যে পাঠ্যপ্রতীকগুলিকে সংকেতায়িত করতে হবে, সেগুলির একটি অবিন্যস্ত তালিকা নির্মাণ করা হয়, যাকে বিমূর্ত প্রতীক সম্ভার (Abstract Character Repertoire) বলা হয়। এই প্রতীকসম্ভারটি স্থিরকৃত বা বদ্ধ হতে পারে (যেমন আইএসও ৮৮৫৯-১ মানে সংজ্ঞায়িত) কিংবা উন্মুক্ত হতে পারে (যেমন ইউনিকোডের প্রতীকসম্ভার)।
দ্বিতীয় ধাপে বিমূর্ত প্রতীক সম্ভারের প্রতিটি মানববোধ্য পাঠ্যপ্রতীকের জন্য দশমিক সংখ্যা পদ্ধতির একটি অঋণাত্মক পূর্ণ সংখ্যা বরাদ্দ করা হয়। এর ফলে পূর্ণসংখ্যার যে তালিকাটি সৃষ্টি হয়, তাকে সংকেতায়িত প্রতীক সেট (Coded Character Set, সংক্ষেপে CCS) বলে। এভাবে প্রদত্ত প্রতীক সম্ভারের বিপরীতে পূর্ণসংখ্যায় সংকেতায়িত প্রতীক সেট নির্মাণ করার পদ্ধতিটিই হল প্রতীক সংকেতায়ন পদ্ধতি। সংকেতায়িত প্রতীকের সেটের একেকটি পূর্ণসংখ্যাকে একেকটি সংকেত বিন্দু (Code point) বলে।
তৃতীয় ধাপে পরিগণক যন্ত্রের ভেতরে প্রবেশ করানোর সময় সংকেত বিন্দুর দশমিক পূর্ণসংখ্যাটিকে একটি দ্বি-আংকিক (বাইনারি) সংখ্যায় রূপান্তরিত করে নেওয়া হয়। একে প্রতীক সংকেতায়ন রূপ (Character Encoding Form, সংক্ষেপে CEF) বলে। পরিগণক যন্ত্রে ও টেলিযোগাযোগ ব্যবস্থায় ব্যবহৃত ডিজিটাল উপাত্ত তথা দ্বি-আংকিক উপাত্তগুলির ক্ষুদ্রতম একক হল বিট, যা শূন্য বা এক - এই দুইটি অংকের যেকোনও একটি মান ধারণ করতে পারে। ৮টি বিট দিয়ে গঠিত অপেক্ষাকৃত বৃহত্তর ডিজিটাল উপাত্তের এককটিকে বাইট বলে। ১৬টি বিট দিয়ে গঠিত একককে ওয়ার্ড এবং ৩২টি বিট দিয়ে গঠিত একককে ডাবল-ওয়ার্ড বলে। উপরের দ্বিতীয় ধাপে সৃষ্ট সংকেতায়িত প্রতীক সেটের প্রতিটি সংকেত বিন্দুকে নির্দিষ্টসংখ্যক বিটের দৈর্ঘ্যবিশিষ্ট একটি দ্বি-আংকিক অনুক্রমে মানচিত্রিত করা হয়, যাকে সংকেত একক (Code Unit)  বলে। অ্যাস্‌কি পদ্ধতিতে প্রতিটি প্রতীক তথা সংকেত বিন্দুকে একটিমাত্র ৭ বিট দৈর্ঘ্যের সংকেত একক ব্যবহার করে দ্বি-আংকিক রূপ দেওয়া হয়। আবার ইউটিএফ-৮ পদ্ধতিতে প্রতীক বা সংকেত বিন্দুগুলিকে এক থেকে চারটি ৮-বিটের বাইট দিয়ে গঠিত চারটি ভিন্ন দৈর্ঘ্যের (৮ বিট, ১৬ বিট, ২৪ বিট ও ৩২ বিট) সংকেত একক দ্বারা দ্বি-আংকিক রূপ দেওয়া হতে পারে।
মোর্স সাংকেতিক পদ্ধতি
১৯শ ও ২০শ শতকে তারবার্তা বা টেলিগ্রাফে ব্যবহৃত মোর্স সাংকেতিক পদ্ধতিতে লাতিন বর্ণমালার বর্ণগুলিকে টেলিগ্রাফ চাবিকে দীর্ঘ ও স্বল্প সময় ধরে টেপার একেকটি স্বতন্ত্র অনুক্রম হিসেবে সংকেতায়িত করা হত। এটি দ্বারা মূলত পাশ্চাত্যের কিছু ভাষার লিখিত বর্ণ ও প্রতীকগুলির কিয়দংশ (বড় হাতের বর্ণ, অঙ্ক ও কিছু বিরামচিহ্ন) সংকেতায়িত করা সম্ভব হয়েছিল।
অ্যাস্‌কি সাংকেতিক পদ্ধতি
বিশ শতকের শেষভাগে এসে আন্তর্জাতিকভাবে স্বীকৃতিপ্রাপ্ত আদর্শ অনুসরণকারী প্রতীক সংকেতায়ন পদ্ধতিগুলির সুবাদে বিশ্বব্যাপী ইলেকট্রনীয় বা বৈদ্যুতিন রূপে পাঠ্য বিষয়বস্তু সম্বলিত উপাত্ত বিনিময় সম্ভব হয়েছে। এরকম প্রথম দিককার একটি স্বীকৃত আদর্শ প্রতীক সংকেতায়ন পদ্ধতি ছিল অ্যাস্‌কি (অ্যামেরিকান স্ট্যান্ডার্ড কোড ফর ইনফর্মেশন ইন্টারচেঞ্জ, "তথ্য বিনিময়ের জন্য মার্কিন আদর্শ সাংকেতিক পদ্ধতি")। দূরবার্তার মোর্স সাংকেতিক পদ্ধতির উপর ভিত্তি করে নির্মিত ও ১৯৬৩ সালে মার্কিন জাতীয় মান সংস্থা (American National Standards Institute) প্রস্তাবিত এই অ্যাস্‌কি সংকেতায়ন পদ্ধতিতে ইংরেজি বর্ণমালার বর্ণ (বড় ও ছোট হাতের মিলিয়ে ৫২টি), দশটি অঙ্ক, কিছু বিরামচিহ্ন, গাণিতিক প্রতীক ও অন্যান্য প্রতীককে ৩২ থেকে ১২৭-এর মধ্য অবস্থিত পূর্ণসংখ্যাগুলি দ্বারা এবং অতঃপর এগুলিকে কম্পিউটারে প্রক্রিয়াজাতযোগ্য ৭-বিটের দ্বি-আংকিক (বাইনারি) সংখ্যা হিসেবে সংকেতায়িত করা হয়। যেমন অ্যাস্‌কি পদ্ধতিতে ইংরেজি বড় হাতের এ (A) প্রতীকটিকে দশমিক পদ্ধতির পূর্ণসংখ্যা ৬৫ দ্বারা সংকেতায়িত করা হয় এবং এটিকে অতঃপর ৭-বিটের দ্বি-আংকিক (বাইনারি) সংখ্যা 01000001 দ্বারা সংকেতায়িত করা হয়। টেলিগ্রাফ বা তারবার্তায় ব্যবহৃত সংকেতগুলি অপেক্ষা অ্যাস্‌কি সংকেতগুলিকে বর্ণানুক্রমিকভাবে বিন্যস্ত করা অধিকতর সহজ হয়, এবং এটি টেলিপ্রিন্টার বা দূরমুদ্রণযন্ত্র ছাড়া অন্যান্য যন্ত্রেও ব্যবহারের সুবিধা ছিল। অ্যাস্‌কিতে ৯৪টি মুদ্রণযোগ্য প্রতীকের পাশাপাশি ৩৩টি অমুদ্রণীয় নিয়ন্ত্রক প্রতীকের ব্যবস্থা ছিল, যেগুলি কীভাবে পাঠ্যবস্তু, পংক্তি, শূন্যস্থান প্রক্রিয়াজাত করা হবে, সে ব্যাপারে নির্দেশনা ধারণ করত। ২০০৮ সাল পর্যন্তও আন্তর্জালের বা ইন্টারনেটের ওয়ার্ল্ড ওয়াইড ওয়েবে (বিশ্বব্যাপী পরিগণক জালব্যবস্থায়) সবচেয়ে বেশী ব্যবহৃত প্রতীক সংকেতায়ন পদ্ধতি ছিল এই অ্যাস্‌কি।
ইউনিকোড
আধুনিক পরিগণক ব্যবস্থাগুলিতে উপাত্তের দ্বি-আংকিক (ডিজিটাল) উপস্থাপনের খরচ কমে যাওয়ার কারণে আরও ব্যাপক পরিসরের প্রতীক সংকেতায়ন পদ্ধতি উদ্ভাবন করা সম্ভব হয়েছে, যেগুলিতে বিশ্বের বহুসংখ্যক লিখিত ভাষার প্রায় সমস্ত পাঠ্য প্রতীকগুলিকে সংকেতে রূপান্তরিত করার সুব্যবস্থা রয়েছে। এদের মধ্যে ২১শ শতকে সবচেয়ে ব্যাপকভাবে প্রচলিত মান বা আদর্শ পদ্ধতিটি হল ইউনিকোড (অর্থাৎ "বিশ্বজনীন সাংকেতিক পদ্ধতি")। ইউনিকোড কনসোর্টিয়াম (Unicode Consortium) নামক একটি অলাভজনক প্রতিষ্ঠান দ্বারা সৃষ্ট এই বিশ্বজনীন প্রমিত সাংকেতিক পদ্ধতি অনুযায়ী যে নির্দিষ্ট পরিসরের মধ্যে অবস্থিত পূর্ণসংখ্যাসমূহ ব্যবহার করে মানববোধ্য পাঠ্যপ্রতীকগুলিকে সংখ্যায় সংকেতায়িত করা হয়, সেই পূর্ণসংখ্যার পরিসরটিকে সংকেত জগৎ (Code space) বলে। সংকেত জগতে অবস্থিত একটি বিশেষ পূর্ণসংখ্যাকে সংকেত বিন্দু (Code point) বলে। তাত্ত্বিকভাবে ইউনিকোডে ১১ লক্ষ ১৪ হাজার ১১২টি সংকেত বিন্দু আছে। যখন কোনও মানবপাঠ্য প্রতীকের প্রতিনিধিত্ব করার জন্য সংকেত জগতের একটি সংকেত বিন্দুকে ধার্য বা বরাদ্দ করা হয়, তখন সেই প্রতীকটিকে সংকেতায়িত প্রতীক (Coded character) বলা হয়। ২০২২ খ্রিস্টাব্দের সেপ্টেম্বরে প্রকাশিতব্য ইউনিকোডের ১৫শ সংস্করণে এ পর্যন্ত ১ লক্ষ ৪৯ হাজার ১৪৭টি প্রতীকের জন্য সংকেত বিন্দু বরাদ্দ করা হয়েছে; অর্থাৎ ইউনিকোডের প্রায় ৮৬% সংকেত বিন্দু এখনও (২০২২ সাল পর্যন্ত) খালি আছে।
ইউনিকোড আদর্শে একই উপাত্তকে তিনটি রূপে সংকেতায়িত করার পদ্ধতি সংজ্ঞায়িত করা আছে, ফলে একই উপাত্ত একটি বাইট (৮ বিট), একটি ওয়ার্ড (১৬ বিট) এবং একটি ডাবল-ওয়ার্ড (৩২ বিট) বিন্যাসে সংরক্ষিত ও সম্প্রচারিত হতে পারে। তিনটি সংকেতায়ন রূপই একই প্রতীকসম্ভারের প্রতীকগুলিকে সংকেতায়িত করে এবং এগুলির একটি থেকে অপরটিতে উপাত্তহানি ব্যতিরেকে দক্ষতার সাথে রূপান্তর সম্ভব। ইউটিএফ-৮ পদ্ধতিতে প্রতিটি সংকেত বিন্দুকে ৮-বিটবিশিষ্ট এক বাইট (অ্যাস্‌কি প্রতীকসমূহের জন্য) হিসেবে কিংবা দুই, তিন বা চারটি বাইটের অনুক্রম হিসেবে সংরক্ষণ করা হয়। ইউটিএফ-১৬ পদ্ধতিতে প্রতিটি সংকেত বিন্দুকে ১৬-বিটবিশিষ্ট এক ওয়ার্ড হিসেবে কিংবা দুইটি ওয়ার্ডের অনুক্রম হিসেবে সংরক্ষণ করা হয়। ইউটিএফ-৩২ পদ্ধতিতে প্রতিটি সংকেত বিন্দুকে ৩২-বিটবিশিষ্ট এককে সংরক্ষণ করা হয়।
সান্ড্রা ক্যান্টু হত্যাকাণ্ড
সান্দ্রা রেনি ক্যান্টু (মার্চ ৮, ২০০১ - মার্চ ২৭, ২০০৯) ছিলেন একজন আমেরিকান মেয়ে যিনি ২৭ মার্চ, ২০০৯ তারিখে ক্যালিফোর্নিয়ার ট্রেসি থেকে নিখোঁজ হওয়ার পর আট বছর বয়সে দুর্ভাগ্যজনক ঘটনার কারণে জাতীয় মনোযোগ আকর্ষণ করেন। দশ দিন পরে স্থানীয় সেচ পুকুরে একটি স্যুটকেস ভিতরে তার মৃতদেহ আবিষ্কৃত হয়। গত ১০ এপ্রিল পুলিশ ২৮ বছর বয়সী মেলিসা হুকাবি (জন্ম ২৩ ফেব্রুয়ারি, ১৯৮১) এক স্থানীয় নারীকে গ্রেপ্তার করে এবং তার বিরুদ্ধে ক্যান্টুকে অপহরণ, ধর্ষণ ও হত্যার অভিযোগ আনে। হুকাবি ক্যান্টুকে অপহরণ ও হত্যার দায়ে দোষী সাব্যস্ত হন এবং ২০১০ সালে প্যারোলের সম্ভাবনা ছাড়াই তাকে যাবজ্জীবন কারাদণ্ড দেওয়া হয়।
অন্তর্ধান এবং দেহ আবিষ্কার
মৃত্যুর সময় আট বছর বয়সী সান্ড্রা রেনি ক্যান্টু তার মা, দাদু-দিদা এবং তিন বড় ভাইবোনের সাথে ক্যালিফোর্নিয়ার ট্রেসির অর্চার্ড এস্টেটস মোবাইল হোম পার্কে থাকতেন। তিনি মেলভিল এস জ্যাকবসন এলিমেন্টারি স্কুলে দ্বিতীয় শ্রেণীর ছাত্রী ছিলেন। শুক্রবার, ২৭ মার্চ ২০০৯, ক্যান্টু স্কুল শেষে এক বন্ধুর বাড়িতে প্রায় বিকাল ৪:০০ টা পর্যন্ত খেলেছিল, যখন সে বাড়ি ফিরে আসে। পরে তিনি বাড়ি থেকে বেরিয়ে বলেন যে তিনি অন্য এক বন্ধুর বাড়িতে খেলতে যাচ্ছেন। যখন তিনি নৈশভোজে ফিরে আসেননি, তখন সন্ধ্যা ৭টা ৫৩ মিনিটে স্থানীয় পুলিশের কাছে তার নিখোঁজ হওয়ার খবর পাওয়া যায়।
পুলিশ পারিবারিক বাড়ির কাছে একটি নজরদারি ক্যামেরায় রেকর্ড করা ফুটেজ সংগ্রহ করেছে। ফুটেজে দেখা গেছে যে ক্যান্টু ফ্রেমের বাইরে যাওয়ার আগে তার বাড়ির সামনের রাস্তা পার হচ্ছে, জাতীয় সংবাদ কেন্দ্রে বাজানো হয়েছে। মোবাইল হোম কমপ্লেক্সের অনুসন্ধান ফলাফল ছাড়াই পরিচালিত হয়েছিল এবং ফেডারেল ব্যুরো অফ ইনভেস্টিগেশনকে (এফবিআই) এই মামলায় সহায়তা করার জন্য ডাকা হয়েছিল। ২৮-২৯ মার্চ সপ্তাহান্তে পুলিশ কুকুর, অশ্বারোহী দল, অল-টেরেইন যানবাহন এবং ক্যালিফোর্নিয়া হাইওয়ে প্যাট্রোল থেকে একটি হেলিকপ্টার নিয়ে আসা হয় ক্যান্টুর সন্ধানে। এই মামলায় তথ্যের জন্য ২২,০০০ ডলার পুরস্কারের ঘোষণা দেওয়া হয়েছিল।
প্রথম দিকে একজন সন্দেহভাজন ছিলেন একজন স্থানীয় ব্যক্তি, যাকে দুই বছর আগে স্থানীয় সুইমিং পুলে ক্যান্টুর ঠোঁটে চুম্বন করতে দেখা গিয়েছিল, যখন তার বয়স ছয় বছর ছিল। তার সাক্ষাৎকার নেওয়া হয়েছিল এবং কোনও জড়িত থাকার বিষয়টি থেকে মুক্ত করা হয়েছিল।
গত ৬ এপ্রিল একটি সেচ পুকুর নিয়মমাফিক নিষ্কাশনের সময় ক্যান্টুর দেহ সম্বলিত একটি স্যুটকেস পাওয়া যায়। একটি ময়নাতদন্তে প্রমাণিত হয় যে শ্বাসরোধ হওয়ার আগে ক্যান্টুকে একটি বিদেশী বস্তু দিয়ে মারধর করা হয়েছিল এবং যৌন নির্যাতন করা হয়েছিল, অন্যদিকে টক্সিকোলজির ফলাফলদেখায় যে তিনি আলপ্রাজোলাম গ্রহণ করেছিলেন।
এফটিপিএস
এফটিপিএস ( এফটিপিইএস, এফটিপি-এসএসএল এবং এফটিপি সিকিওর নামে পরিচিত) সাধারণত ব্যবহৃত ফাইল স্থানান্তর প্রোটোকল (এফটিপি) এর একটি এক্সটেনশন। যা ট্রান্সপোর্ট লেয়ার সিকিউরিটির (TLS) সমর্থন করে এবং পূর্বে সিকিউর সকেটস লেয়ার (এসএসএল, যা এখন [rfc:7568 আরএফসি 7568] ) ক্রিপ্টোগ্রাফিক প্রোটোকল দ্বারা নিষিদ্ধ করা আছে।
পটভূমি
ফাইল ট্রান্সফার প্রোটোকলটি ১৯৭১ সালে বৈজ্ঞানিক ও গবেষণা নেটওয়ার্ক, আরপানেট ব্যবহারের জন্য খসড়া করা হয়েছিল।
ঐ সময়ে আরপানেটে অ্যাক্সেস অল্প সংখ্যক সামরিক সাইট এবং বিশ্ববিদ্যালয় এবং ব্যবহারকারীদের একটি সংকীর্ণ সম্প্রদায়ের মধ্যে সীমাবদ্ধ ছিল। যারা প্রোটোকলের মধ্যে ডেটা সুরক্ষা এবং গোপনীয়তার প্রয়োজনীয়তা ছাড়াই পরিচালনা করতে পারে।
আরপানেট যেমন এনএসএফনেট এবং তারপরে ইন্টারনেটের দিকে যাত্রা করেছিল, তারপর ক্লায়েন্ট থেকে সার্ভারে ক্রমবর্ধমান দীর্ঘতর পথগুলি অতিক্রম করায় একটি বিস্তৃত জনগোষ্ঠীর ডেটা অ্যাক্সেসের সম্ভাব্য সম্ভাবনা ছিল। অনানুষ্ঠানিক তৃতীয় পক্ষের ডেটা সংক্রমণের উপর শ্রবণশক্তি নেওয়ার সুযোগ আনুপাতিকভাবে বেড়েছে।
১৯৯৪ সালে, ইন্টারনেট ব্রাউজার সংস্থা নেটস্কেপ অ্যাপ্লিকেশন লেয়ার র‍্যাপার, সিকিওর সকেটস লেয়ার তৈরি করে এবং প্রকাশ করে। এই প্রোটোকলটি অ্যাপ্লিকেশনগুলিকে একটি ব্যক্তিগত এবং সুরক্ষিত ফ্যাশনে নেটওয়ার্ক জুড়ে যোগাযোগ করতে সক্ষম করেছে, শ্রবণশক্তি, ছলনা, এবং বার্তা জালিয়াতির নিরুৎসাহিত করে। এটি টিসিপি-র মতো নির্ভরযোগ্য সংযোগগুলি ব্যবহার করে এমন কোনও প্রোটোকলে সুরক্ষা যুক্ত করতে পারে, তবে HTTPS গঠনের জন্য এটি HTTP দ্বারা নেটস্কেপ দ্বারা সাধারণত ব্যবহৃত হত।
এসএসএল প্রোটোকলটি শেষ পর্যন্ত এফটিপিতে প্রয়োগ করা হয়েছিল, ও ১৯৯৬ সালের শেষদিকে মন্তব্যের অনুরোধের জন্য একটি খসড়া (আরএফসি) প্রকাশিত হয়েছিল। পরেই একটি সরকারি আইএএনএ বন্দর নিবন্ধিত হয়েছিল। তবে, আরএফসি ২০০৫ সাল পর্যন্ত চূড়ান্ত হয়নি
সুরক্ষা আহবান করার পদ্ধতি
এফটিপি গ্রহকগুলির সাথে ব্যবহারের জন্য গ্রহক সুরক্ষা করার জন্য দুটি পৃথক পদ্ধতি তৈরি করা হয়েছিল: অন্তর্নিহিত এবং সুস্পষ্ট । যদিও অন্তর্নিহিত পদ্ধতিটির প্রয়োজন হয়, যে সংযোগের শুরু থেকেই একটি ট্রান্সপোর্ট লেয়ার সিকিউরিটি প্রতিষ্ঠিত হয়, যার ফলে নন-এফটিপিএস-সচেতন গ্র্রাহক এবং সার্ভারের সাথে সামঞ্জস্যতা ভেঙে যায়, স্পষ্ট পদ্ধতিটি আপগ্রেড করার জন্য স্ট্যান্ডার্ড এফটিপি প্রোটোকল কমান্ড এবং জবাবগুলি ব্যবহার করে একটি এনক্রিপ্ট করা প্লেইন টেক্সট সংযোগ, একটি একক নিয়ন্ত্রণ পোর্ট এফটিপিএস-সচেতন এবং অ-এফটিপিএস-সচেতন গ্ররাহক উভয়কেই পরিবেশন করার জন্য ব্যবহার করার অনুমতি দেয়।
অন্তর্নিহিত
অন্তর্নিহিত এফটিপিএস কনফিগারেশনের মাধ্যমে আলোচনাটি সমর্থন করেনা। কোনও গ্রাহক অবিলম্বে একটি টিএলএস গ্রাহক বার্তা সহ এফটিপিএস সার্ভারকে চ্যালেঞ্জ করবেন বলে আশা করা হচ্ছে। যদি এই জাতীয় বার্তা FTPS সার্ভারটি না পেয়ে থাকে তবে সার্ভারটির সংযোগটি ড্রপ করা উচিত।
নন-এফটিপিএস-সচেতন ক্লায়েন্টের সাথে সামঞ্জস্যতা বজায় রাখার জন্য বিদ্যমান, অন্তর্নিহিত এফটিপিএস এফটিপিএস নিয়ন্ত্রণ চ্যানেলটির জন্য আইএএনএ সুপরিচিত পোর্ট ৯৯০/ টিসিপি এবং এফটিপিএস ডেটা চ্যানেলের জন্য ৯৮৯ / টিসিপি পোর্ট শুনতে পাবে বলে আশা করা হয়েছিল। এটি প্রশাসকদের মূল ২১ / টিসিপি এফটিপি নিয়ন্ত্রণ চ্যানেলে উত্তরাধিকারসূত্রে সামঞ্জস্যপূর্ণ পরিষেবাগুলি বজায় রাখতে মঞ্জুরি দিয়েছে।
নোট করুন যে "অন্তর্নিহিত আলোচনাটি [rfc:4217 আরএফসি 4217] - [rfc:4217 এ] সংজ্ঞায়িত হয়নি। যেমনটি, এটি এফটিপি-র জন্য টিএলএস / এসএসএল আলোচনার পূর্বের, অবহিত পদ্ধতি হিসাবে বিবেচিত হয়। "
স্পষ্ট
সুস্পষ্ট অবস্থায়, একটি এফটিপিএস গ্রাহকে অবশ্যই একটি এফটিপিএস সার্ভারের সুরক্ষা "স্পষ্টভাবে অনুরোধ" করতে হবে এবং তারপরে পারস্পরিক সম্মতিযুক্ত এনক্রিপশন পদ্ধতিতে পদক্ষেপ নিতে হবে। যদি কোনও ক্লায়েন্ট সুরক্ষার জন্য অনুরোধ না করে তবে এফটিপিএস সার্ভারটি ক্লায়েন্টকে অনিরাপদ মোডে চালিয়ে যেতে হবে বা সংযোগটি প্রত্যাখ্যান করতে পারে।
[ [rfc:2228 আরএফসি: 2228 আরএফসি 2228 এর] অধীনে এফটিপির সাথে প্রমাণীকরণ ও সুরক্ষার আলোচনার ব্যবস্থাটি যুক্ত করা হয়েছিল, এতে নতুন এফটিপি কমান্ড এএইচএইচ অন্তর্ভুক্ত রয়েছে। যদিও এই আরএফসি স্পষ্টভাবে কোনও প্রয়োজনীয় সুরক্ষা প্রক্রিয়াগুলি যেমন এসএসএল বা টিএলএসকে সংজ্ঞায়িত করে না, তবে এটি পারস্পরিক পরিচিত প্রক্রিয়া সহ এফটিপিএস সার্ভারকে চ্যালেঞ্জ জানাতে এফটিপিএস ক্লায়েন্টের প্রয়োজন হয় না। যদি এফটিপিএস ক্লায়েন্ট এফটিপিএস সার্ভারকে একটি অজানা সুরক্ষা ব্যবস্থার সাথে চ্যালেঞ্জ জানায় তবে এফটিপিএস সার্ভার এথটি কমান্ডকে ত্রুটি কোড ৫০৪ দিয়ে সাড়া দেয় (সমর্থিত নয়) । ক্লায়েন্টরা নির্ধারণ করতে পারে যে FAT কমান্ড দিয়ে এফটিপিএস সার্ভারকে জিজ্ঞাসাবাদ করে কোন পদ্ধতিগুলি সমর্থিত, যদিও সার্ভারগুলি প্রয়োজনীয় সুরক্ষা কী স্তরের সেগুলি প্রকাশ করার ক্ষেত্রে সততার প্রয়োজন হয় না। এফটিপিএস সুরক্ষা আহ্বানের সাধারণ পদ্ধতিগুলির মধ্যে AUTH TLS এবং AUTH SSL অন্তর্ভুক্ত ছিল]]
সুস্পষ্ট পদ্ধতিটি [rfc:4217 আরএফসি 4217 এ] সংজ্ঞায়িত করা হয়েছে। দস্তাবেজের পরবর্তী সংস্করণগুলিতে, এফটিপিএসের সম্মতিতে ক্লায়েন্টরা সর্বদা এইউটিএইস টিএলএস পদ্ধতিটি ব্যবহার করে আলোচনার প্রয়োজন হবে।
সাধারণ সমর্থন
FTPS সার্ভার-সাইড লাইসেন্স প্রমাণীকরণ  প্রশংসাপত্র এবং ক্লায়েন্ট-সাইড অনুমোদনের  প্রশংসাপত্রগুলি সহ টিএলএস এবং এসএসএল ক্রিপ্টোগ্রাফিক প্রোটোকলের সম্পূর্ণ সমর্থন রয়েছে। এছাড়া সহ সামঞ্জস্যপূর্ণ সাইফারগুলির সমর্থন হবে AES, RC4, RC2, ট্রিপল DES এবং DES । এটি আরও হ্যাশ ফাংশন সমর্থন রয়েছে SHA, MD5, MD4, এবং MD2 ।
ব্যবহারের সুযোগ
অন্তর্নিহিত মোডে, পুরো FTPS সেশনটি এনক্রিপ্ট করা হয়েছে। সুস্পষ্ট মোডের মধ্যে পার্থক্য রয়েছে. যে সংযোগের কোন ক্ষেত্রগুলি এনক্রিপ্ট করতে হবে তার উপরে ক্লায়েন্টের পুরো নিয়ন্ত্রণ রয়েছে। এফটিপিএস নিয়ন্ত্রণ চ্যানেল এবং এফটিপিএস ডেটা চ্যানেলের জন্য এনক্রিপশন সক্ষম ও অক্ষম করা যে কোনও সময় হতে পারে। একমাত্র বিধিনিষেধটি এফটিপিএস সার্ভার থেকে আসে, যা সার্ভার এনক্রিপশন নীতিের উপর ভিত্তি করে আদেশগুলি অস্বীকার করার ক্ষমতা রাখে।
নিরাপদ কমান্ড চ্যানেল
নিরাপদ নির্দেশ চ্যানেল মোড টিএলএস বা আথ এসএসএল নির্দেশগুলির মধ্যে একটির মাধ্যমে প্রবেশ করা যেতে পারে। এই সময়ের FTPS ক্লায়েন্ট এবং সার্ভারের মধ্যে সমস্ত কমান্ড নিয়ন্ত্রণ এনক্রিপ্ট করা বলে ধরে নেওয়া হয়। তৃতীয় পক্ষের দ্বারা ব্যবহারকারীর নাম এবং পাসওয়ার্ডের ডেটা ছড়িয়ে দেওয়া এড়ানোর জন্য সাধারণত ব্যবহারকারী অনুমোদন এবং অনুমোদনের পূর্বে এ জাতীয় রাজ্যে প্রবেশ করার পরামর্শ দেওয়া হয়।
সুরক্ষিত ডেটা চ্যানেল
সুরক্ষিত ডেটা চ্যানেলটি PROT কমান্ড ইস্যু করার মাধ্যমে প্রবেশ করা হয়। যখন AUTH টিএলএস কমান্ড জারি করা হয়, তখন এটি ডিফল্টরূপে সক্ষম হয় না । এই সময়ের পরে FTPS ক্লায়েন্ট এবং সার্ভারের মধ্যে সমস্ত ডেটা চ্যানেল যোগাযোগ এনক্রিপ্ট করা বলে ধরে নেওয়া হয়।
এফটিপিএস ক্লায়েন্ট যে কোনও সময় সিডিসি (ক্লিয়ার ডেটা চ্যানেল) কমান্ড জারি করে নিরাপদ ডেটা চ্যানেল মোড থেকে প্রস্থান করতে পারে।
সুবিধা
নিম্নলিখিত পরিস্থিতিতে স্থানান্তর সম্পাদন করার সময় ডেটা চ্যানেল এনক্রিপশন ব্যবহার করা সুবিধাজনক হবে না:
অসুবিধা
নিম্নলিখিত পরিস্থিতিতে চ্যানেল এনক্রিপশন ব্যবহার করা সুবিধাজনক হবে না:
এসএসএল প্রশংসাপত্র
অনেকটা এইচটিটিপিএসের মতো, এফটিপিএস সার্ভারগুলিকে অবশ্যই একটি সর্বজনীন প্রশংসাপত্র সরবরাহ করতে হবে । এই প্রশংসাপত্রগুলি ওপেনএসএসএল -এর মতো সরঞ্জামগুলি ব্যবহার করে অনুরোধ করা এবং তৈরি করা যেতে পারে।
এই প্রশংসাপত্রগুলি যখন কোনও বিশ্বস্ত প্রশংসাপত্র কর্তৃপক্ষের দ্বারা স্বাক্ষরিত হয়, তখন এটি নিশ্চিত করে যে ক্লায়েন্টটি অনুরোধকৃত সার্ভারের সাথে ম্যান-ইন-মধ্য-আক্রমণকে এড়িয়ে চলে। যদি প্রশংসাপত্রটি কোনও বিশ্বস্ত সিএ ( স্ব-স্বাক্ষরিত শংসাপত্র ) দ্বারা স্বাক্ষরিত না হয় তবে এফটিপিএস ক্লায়েন্ট একটি সতর্কতা দিতে পারে। উল্লেখ করে যে পশংসাপত্রটি বৈধ নয়।তখন  ক্লায়েন্ট প্রশংসাপত্র গ্রহণ বা সংযোগ প্রত্যাখ্যান করতে পারেন।
এটি এসএসএইচ ফাইল স্থানান্তর প্রোটোকলের (এসএফটিপি) বিপরীতে যা স্বাক্ষরিত প্রশংসাপত্রগুলি উপস্থাপন করে না, পরিবর্তে সর্বজনীন লাইসেন্স আউট-অফ-ব্যান্ড প্রমাণীকরণের উপর নির্ভর করে।
ফায়ারওয়াল অসম্পূর্ণতা
এফটিপি একটি গতিশীল মাধ্যমিক বন্দর ব্যবহার করে (ডেটা চ্যানেলগুলির জন্য) অনেক ফায়ারওয়ালগুলি এফটিপি প্রোটোকল নিয়ন্ত্রণ বার্তাগুলি স্নুপ করার জন্য ডিজাইন করা হয়েছিল। যাতে কোন মাধ্যমিক ডেটা সংযোগের অনুমতি দেওয়া উচিত, তা নির্ধারণ করতে। তবে, যদি এফটিপি নিয়ন্ত্রণ সংযোগটি টিএলএস / এসএসএল ব্যবহার করে এনক্রিপ্ট করা থাকে তবে ফায়ারওয়াল গ্রাহক এবং এফটিপি সার্ভারের মধ্যে আলোচিত ডেটা সংযোগের TCP পোর্ট নম্বর নির্ধারণ করতে পারে না। অতএব, অনেকগুলি ফায়ারওয়াল্ড নেটওয়ার্কগুলিতে, যখন একটি এনক্রিপ্ট না করা এফটিপি স্থাপনার কাজ করবে তখন একটি এফটিপিএস করতে ব্যর্থ হবে। এই পোর্টগুলি খোলার জন্য ডেটা এবং ফায়ারওয়াল কনফিগার করার জন্য সীমিত পরিসরের বন্দর ব্যবহার করে এই সমস্যা সমাধান করা যেতে পারে।
কমা (ধূমকেতু-সম্পর্কীয়)
কমা একটি ধূমকেতু এর নিউক্লিয়াস কাছাকাছি আবছায়া আচ্ছাদন, ধূমকেতু যখন তার অত্যন্ত উপবৃত্তাকার কক্ষপথে সূর্যের কাছে যায় তখন গঠিত হয় ; ধূমকেতু উষ্ণতা হিসাবে, এর অংশগুলি অতিপ্রাকৃত এটি একটি ধূমকেতু একটি "অস্পষ্ট" চেহারা দেয় যখন টেলিস্কোপে দেখা যায় এবং তারকা থেকে এটি আলাদা করে। কমা শব্দটি এসেছে গ্রীক শব্দ "kome" (κόμη) থেকে , যার অর্থ "চুল" এবং যার থেকে ধূমকেতু শব্দটির উৎপত্তি
শ্রীপুর রেলওয়ে স্টেশন
শ্রীপুর রেলওয়ে স্টেশন বাংলাদেশের ঢাকা বিভাগের গাজীপুর জেলার শ্রীপুর উপজেলায় অবস্থিত একটি রেলওয়ে স্টেশন।
সোয়ার্টস বিক্রিয়া
জৈব রসায়নে সোয়ার্টস বিক্রিয়া হল একটি প্রতিস্থাপন বিক্রিয়া যাতে কার্বন পরমাণুর সঙ্গে যুক্ত ব্রোমিন, ক্লোরিন, আয়োডিন পরমাণুকে ফ্লুওরিন দ্বারা প্রতিস্থাপিত করা যায়। ১৮৯২ খ্রিস্টাব্দে রসায়নবিদ ফ্রেডেরিক সোয়ার্টস এটি আবিষ্কার করেন।
শ্রীপুর রেলওয়ে স্টেশন
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে শ্রীপুর রেলওয়ে স্টেশন তৈরি করা হয়।
সোয়ার্টস বিক্রিয়া
এই বিক্রিয়ায় বিক্রিয়ক হিসেবে সিলভার ফ্লুরাইড (AgF), অ্যান্টিমনি ট্রাইফ্লুরাইড (SbF3), মারকিউরাস ফ্লুরাইড (Ag2F2) প্রভৃতি ব্যবহার করা হয়।
শ্রীপুর রেলওয়ে স্টেশন
পরিষেবা
শ্রীপুর রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
কমা (ধূমকেতু-সম্পর্কীয়)
বহিঃসংযোগ
Coma (cometary)
সোয়ার্টস বিক্রিয়া
এই বিক্রিয়ায় সবসময় তাপ প্রদান করা হয় না, তবুও বিক্রিয়ার বেশ ভালোই উৎপাদ পাওয়া যায়।
জি মুন্ডো
জি মুন্ডো স্প্যানিশ ভাষার একটি চলচ্চিত্রভিত্তিক টিভি চ্যানেল। চ্যানেলটিতে হিন্দি সিনেমা স্প্যানিশ ভাষায় ডাবিং করে সম্প্রচারিত হয়। চ্যানেলটির মালিক 'জি এন্টারটেইনমেন্ট এন্টারপ্রাইজেস'।
ইতিহাস
চ্যানেলটি ২০১৬ সালের সেপ্টেম্বরে যাত্রা শুরু করে। চ্যানেলটি বিভিন্ন জনরার হিন্দি চলচ্চিত্র স্প্যানিশ ভাষায় ডাবিং করে সম্প্রচার করে থাকে।
ময়মনসিংহের ইতিহাস
ময়মনসিংহ মধ্য বাংলাদেশে অবস্থিত একটি বিস্তৃত অঞ্চল। ১৯৭০ খ্রিষ্টাব্দ অবধি ময়মনসিংহ জেলা ছিল বাংলাদেশের বৃহত্তম জেলা। অন্যদিকে ময়মনসিংহ শহরটি বাংলাদেশের প্রাচীনতম শহরগুলোর মধ্যে অন্যতম। বাংলা সাহিত্যের অনেক প্রাচীন পুস্তকেও এই শহরের নামোল্লেখ দেখা যায়। ময়মনসিংহের ঐতিহ্যের প্রধান অঙ্গ হচ্ছে মৈমনসিংহ গীতিকা যা প্রাচীন পুঁথি ও লোকগাঁথার সংকলন হিসেবে প্রকাশিত হয়েছে। ময়মনসিংহ বলতে এখানে সমগ্র বৃহত্তর ময়মনসিংহ (বর্তমান ময়মনসিংহ, নেত্রকোণা, শেরপুর, টাঙ্গাইল, জামালপুর ও কিশোরগঞ্জ) বোঝানো হয়েছে। এখানে প্রাচীনকাল বিবেচনায় নিলে এই অঞ্চলগুলোকে পৃথকভাবে দেখার অবকাশ নেই।
প্রাচীন কাল
প্রাচীনকাল বলতে এখানে বৈদিক কাল (খ্রি. পূ্. ২৫০০ অব্দ) থেকে শুরু করে মহাভারতের কাল হয়ে কালীদাসের সময় পর্যন্ত ইতিহাসকে বোঝানো হয়েছে। আর্যরা বহু পূর্বে ভারতবর্ষে আগমন করে অনার্যদের বিতারিত করে। তাদের রাজত্ব প্রতিষ্ঠিত হয় পশ্চিমে সুলেমান গিরিপুঞ্জ থেকে পূর্বে গঙ্গা-যমুনার সঙ্গমস্থল, উত্তরে হিমালয় থেকে দক্ষিণে সিন্ধু নদ পর্যন্ত। বেদে বঙ্গদেশের কোন উল্লেখ নেই, সুতরাং এটি তখন অরণ্যসংকুল এবং অনার্যদের আবাস ছিল অথবা পূর্বাংশের এই ভূমিটি তখনও বঙ্গোপসাগরে নিমজ্জিত ছিল। এরপর আসে সংহিতার কাল। মনুসংহিতায়ও বঙ্গদেশের উল্লেখ নেই। তবে অনুমানের উপর বলা হয় এই অঞ্চল তখন আর্য্যাবর্ত্তের মধ্যে ছিল তবে এখানে আর্য্যধর্ম প্রসার লাভ করেনি। তাই এসময়ে বর্তমান ময়মনসিংহ অঞ্চলের কোন অস্তিত্বের কথা জানা যায়না।
এরপর আসে রামায়ণ এবং মহাভারতের কাল। রামায়ণ ও মহাভারতে বঙ্গের বহুল ব্যবহার লক্ষ্য করা যায়। রামায়ণে অঙ্গ, বঙ্গ, মগধ, কাশী, কোশল প্রভৃতি অঞ্চলের উল্লেখ রয়েছে; তবে এদের অবস্থানের কোন স্পষ্ট ধারণা নেই। মহাভারত অধ্যয়ন করলে অবস্থানের যে ধারণা পাওয়া যায় তা এরকম: প্রথমত, ভারতবর্ষের পূর্ব প্রান্তে বঙ্গদেশ নামে একটি রাজ্য ছিল; দ্বিতীয়ত, সেই দেশ ক্ষুদ্র ক্ষুদ্র রাজ্যে বিভক্ত ছিল; তৃতীয়ত, তখনকার সময়েও তাম্রলিপ্তের (বর্তমান তমলুক) অস্তিত্ব ছিল এবং চতুর্থত, বঙ্গদেশ অতিক্রম করে পূর্বদিকে লৌহিত্য প্রদেশ এবং তার পূর্বে লৌহিত্য সাগর বিদ্যমান ছিল। এছাড়া বঙ্গের উত্তর সীমা হিসেবে এখানে প্রাগ্‌জ্যোতিষ দেশের উল্লেখ রয়েছে। তবে এই আলোচনায় ব্রহ্মপুতের অবস্থান জানা যায়না; আর ময়মনসিংহ অঞ্চল চিহ্নিতকরণের জন্য ইটিই জানা প্রয়োজন। মহাভারতের বিস্তৃত আলোচনায় জানা যায় ব্রহ্মপুত্র নদ তখন লৌহিত্য সাগর নামে পরিচিত ছিল যা ব্রহ্মকুণ্ড থেকে উৎপন্ন হয়ে হিমালয়ের পূর্বপ্রান্ত পর্যন্ত বিস্তৃত ছিল বিধায় আর্য্যবর্ত্তের মধ্য দিয়ে যায়নি। পরশুরাম প্রতিষ্ঠিত লৌহিত্য তীর্থ বলতে এই লৌহিত্য সাগরকেই বুঝানো হয়েছে। মূলত ব্রহ্মপুত্র নদী সাগরের সাথে মিলিত হয়েছে বলেই এদের সঙ্গমস্থলের নাম সাগর হয়েছে।
এছাড়া তাম্রলিপ্ত, করতোয়া ও বৈতরণীর উল্লেখ থেকে জানা যায় যে মহাভারতীয় যুগে ময়মনসিংহ জেলাসহ বঙ্গদেশের প্রায় ৩/৪ অংশ লৌহিত্য সাগরে নিমজ্জিত ছিল। আধুনিক প্রত্নতত্ত্ববিদরাও এর সাথে একমত হয়েছেন; গঙ্গা ও ব্রহ্মপুত্রের মুখানীত কাঁদা হতেই বঙ্গভূমির সৃষ্টি হয় বলে তারা অনুমান করেন। কারণ হিমালয়ের সন্নিহিত অঞ্চলেও অনেক সামুদ্রিক প্রাণীর কঙ্কাল ও অন্যান্য নিদর্শন পাওয়া গেছে।এর সাথেই ভেসে উঠে বর্তমান ময়মনসিংহ অঞ্চল। এরপর প্রায় ৩০০০ বছর অতিবাহিত হয়, এই সময়ের বর্ণনা পাওয়া যায় পুরাণে। প্রকৃতপক্ষে এই সময়েই লৌহিত্যগর্ভ থেকে বঙ্গদেশ উত্থিত হচ্ছিল এবং সেই সাথে ব্রহ্মপুত্র তীর্থরাজ হিসেবে এই দেশে পূজিত হচ্ছিল।
বৌদ্ধ যুগ
খ্রিস্টীয় অব্দের কয়েক শতাব্দী আগে থেকেই বলা যায় এই দেশে বৌদ্ধ ধর্ম প্রসার লাভ করে এবং শাসনকর্তার ভূমিকা পালন করেন বৌদ্ধ রাজারা। এই সময় আনুমানিক ৩০২ খ্রিস্ট পূর্বাব্দে গ্রিক বীর আলেকজান্ডারের নির্দেশে গ্রিক পর্যটক মেগাস্থিনিস ভারতবর্ষে আসেন। এই ভ্রমণ নিয়ে তিনি লেখেন ইন্ডিকা নামীয় গ্রন্থটি। এই গ্রন্থের মানচিত্র থেকে জানা যায় তখন ময়মনসিংহ অঞ্চল বিস্তৃত কামরুপ রাজ্যের অন্তর্ভুক্ত ছিল। কামরুপের মূল সীমানা ছিল পূর্ববঙ্গসহ উত্তর-পশ্চিমে মিথিলা এবং দক্ষিণ-পশ্চিমে মগধ পর্যন্ত। খ্রিস্টপূর্ব ২৬০ অব্দে মহারাজ অশোক মগধের সিংহাসনে আরোহণ করে ভারতবর্ষের প্রায় সমগ্র অঞ্চল দখল করলেও বঙ্গদেশ দখল করতে পারেননি। খ্রিস্টীয় চতুর্থ শতাব্দীতে মগধ রাজ্যের সিংহাসনে আরোহণ করেন রাজা সমুদ্রগুপ্ত। এই শতাব্দীর শেষ দিকে কামরুপ তথা সমগ্র ময়মনসিংহ অঞ্চল এবং সমতট (ঢাকা, ফরিদপুর) মগধের অধীনে আসে।
এরপর ৬২৯ থেকে ৬৪৫ সালের মধ্যে চৈনিক পরিব্রাজক হিউয়েন সাঙ ভারতবর্ষে আসেন। হিউয়েন সাঙ পুণ্ড্রবর্ধন থেকে একটি বিশাল নদী অতিক্রম করে কামরুপ আসেন। তখন কামরুপ রাজ্যের অন্তর্ভুক্ত অঞ্চলগুলো ছিল: আসাম, মণিপুর, কাছাড়, ময়মনসিংহ এবং শ্রীহট্ট আর এর শাসনকর্তা ছিলেন কুমার ভাস্কর বর্ম্মণ। হিউয়েন সাঙ'র বর্ণনা থেকে জানা যায় ব্রহ্মপুত্রের পূর্বে অবস্থিত বর্তমান পূর্ব ময়মনসিংহ ছিল কামরুপের অধীনে আর এই নদের পশ্চিমে অবস্থিত বর্তমান পশ্চিম ময়মনসিংহ ছিল পুণ্ড্রবর্ধনের অধীনে। সপ্তম শতাব্দীতে হিন্দু ধর্মের পুনর্জাগরণের ফলে বৌদ্ধ ধর্মের প্রভাব মলিন হয়ে যায়। এর মূলে ছিল তন্ত্রাদির আবির্ভাব। এই সময়ের যোগিনীতন্ত্র পাঠ করলে তখনকার সময়ে কামরুপের অবস্থান জানা যায়। তন্ত্রমতে করতোয়া থেকে দ্দিকরবাসিনী পর্যন্ত বিস্তৃত কামরুপের উত্তরে ছিল কঞ্জগিরি, পশ্চিমে করতোয়া, পূর্বে দিক্ষু নদী এবং দক্ষিণে লাক্ষ্ণা নদী। ৮ম শতাব্দী থেকে ১০ম শতাব্দী পর্যন্ত ময়মনসিংহের যে অংশ ৭ম শতাব্দীতে পুণ্ড্রবর্ধনের অধীন ছিল তা আবার কামরুপের অধীনে আসে।
পাল বংশ
৭৫৬ সাল থেকে ১১৬২ সাল পর্যন্ত প্রায় ৪০০ বছর পাল রাজবংশ বঙ্গ ও বিহার শাসন করে। তন্মধ্যে প্রথম ১২০ বছর অধিক গুরুত্বপূর্ণ; এই সময় ময়মনসিংহের কাপাসিয়া, রায়পুরা ও ধামরাই নামক অঞ্চলে শিশুপাল, হরিশ্চন্দ্র পাল এবং যশোপাল নামক তিনজন ক্ষুদ্র নৃপতি শাসন করেন। এছাড়া পশ্চিমাংশে মধুপুর অঞ্চল শাসন করেন পালরাজ ভগদত্ত (মহাভারতে উল্লেখিত ভগদত্ত নন)। ভাওয়ালের বনের গভীরে শিশুপালের বিশাল দীর্ঘ রাজধানীর ধ্বংসাবশেষ এখনও অস্তিত্বশীল। মধুপুরেও মহারাজ ভগদত্তের স্মৃতিচিহ্ন অবশিষ্ট আছে: তার গৃহভগ্নাবশেষ, পুকুর, বারতীর্থ দীঘি, দেবালয় এবং মদন গোপালের বাড়ি। এখনও এই বারতীর্থাশ্রমে মেলা ও পূজা অনুষ্ঠিত হয়।
সেন বংশ
দশম শতাব্দীতে পাল বংশের রাজত্ব যখন চলছে তখনই সেন বংশের উত্থান ঘটে। এই বংশের প্রতিষ্ঠা করেন বীরসেন বা আদিশূর। তিনি বিক্রমপুরে (বর্তমান রামপাল) রাজধানী স্থাপন করে সমতট এবং দক্ষিণ বঙ্গ শাসন করেন। তার প্রপৌত্র বিজয়সেন এতদ্ব্যতীত মদ্র, কলিঙ্গ, কামরুপ দখল করেন। তাই সে সময় ময়মনসিংহ বিজয়সেনের অধীনে ছিল; আর এখানকার ক্ষুদ্র পাল নৃপতি শাসিত অঞ্চলগুলো প্রায় বিলুপ্ত হয়ে গিয়েছিলো। বিজয়সেনের পর তার পুত্র বল্লালসেন (১১৬০ - ১১৭৮) রামপালের সিংহাসনে সমাসীন হয়ে বঙ্গকে ৫ ভাগে ভাগ করেন: রাঢ়, বাগড়ি, বারেন্দ্র, মিথিলা এবং বঙ্গ। এই ভাগ থেকে জানা যায় তখন পশ্চিম ময়মনসিংহ বঙ্গ রাজ্যের অন্তর্ভুক্ত হয়ে সেন রাজা কর্তৃক শাসিত হচ্ছিল। আর পূর্ব ময়মনসিংহ (ব্রহ্মপুত্রের পূর্ব পার) কামরুপের অন্তর্ভুক্ত হয়ে থাকে। তবে এ বিষয়ে দুইটি সন্দেহের অবকাশ রয়েছে:
প্রথম সন্দেহের ক্ষেত্রে বলতে হয়, প্রত্নতত্ত্ববিদ কৈলাশচন্দ্র সিংহ হ্যামিল্টনের থেকে সম্পূর্ণ ভিন্ন মত পোষন করেন। তার এই মতের সাথে ব্লকম্যানের মতের মিল রয়েছে। তবে সকল দিক বিবেচনায় হ্যামিল্টনের মতই অধিক গ্রহণযোগ্যতা লাভ করেছে। দ্বিতীয়ত সন্দেহর নিরসন হয়েছে বল্লালসেনের অসবর্ণা স্ত্রী গ্রহণ এবং পূর্ব ময়মনসিংহে মানব বসতি স্থাপনের সূচনার কাহিনী থেকে। আনন্দভট্ট রচিত বল্লালচরিত গ্রন্থে এই ঘটনার উল্লেখ রয়েছে। এই মতে, বল্লালসেন ক্ষমতা দখল করে কৌলিন্য প্রথা প্রচলন করেন। এতে প্রাচীন বাহ্মণ, কায়স্থ এবং বৈদ্যদের মধ্যে বিপ্লবের সৃষ্টি হয়। এমন সময় তিনি নিজ বর্ণের ভিন্ন বর্ণের (ডোম) এক নারীকে স্ত্রী হিসেবে গ্রহণ করেন এবং এই নারীর অন্ন গ্রহণে সকলকে বাধ্য করেন। এতে জাত রক্ষার তাগীদে অনেক ব্যক্তি ও পরিবার বঙ্গ ত্যাগ করে ব্রহ্মপুত্রের অপর পারে চট্টগ্রাম, শ্রীহট্ট, পূর্ব ময়মনসিংহ এবং ত্রিপুরায় বসতি স্থাপন করে। এভাবে ব্রহ্মপুত্রের পূর্বে এদের বিচরণ শুরু হয়। তাই বলা যায়, বল্লাসেনের কালে পূর্ব ময়মনসিংহ কামরুপেরই অধীনে ছিল। এই ব্যাপারে সবচেয়ে বড় প্রমাণ হচ্ছে, এই স্থানান্তরের সময় দত্তবংশের আদিপুরুষ অনন্ত দত্ত বঙ্গ ছেড়ে ময়মনসিংহের কিশোরগঞ্জ মহকুমার কস্তল গ্রামে এসে বসতি স্থাপন করেন। তাদের বংশের এক প্রাচীন কুর্চিনামায় প্রাপ্ত শ্লোকে লেখা আছে, "১০৬১ সনে শ্রীমান অনন্ত দত্ত বল্লাল ভয়ে নিজগুরু শ্রীকণ্ঠ দ্বিজসহ বঙ্গ পরিত্যাগ করিলেন"। তাই এখানে কেবল পশ্চিম ময়মনসিংহের ইতিহাস সম্বন্ধে জ্ঞাত হওয়া যায়, কারণ বঙ্গের অধীনে এই অংশটিই ছিল। তবে পূর্ব ময়মনসিংহের ইতিহাস জানতে হলে কামরুপের ইতিহাস জ্ঞাত হওয়া আবশ্যক।
প্রাচীন কাল থেকে ভূঞা শাসন
রামায়ণ ও মহাভারতের সময় কামরুপ প্রাগ্‌জ্যোতিষ দেশ নামে পরিচিত। এই রাজ্যের রাজধানী ছিল প্রাগ্‌জ্যোতিষপুর যা বর্তমানে গৌহাটি নামে পরিচিত। খ্রি. পূ, সপ্তম শতাব্দী পর্যন্ত এখানে ভগদত্ত বংশ রাজত্ব করে। এর পর ক্ষত্রিয় ও ব্রহ্মপুত্র বংশের রাজত্ব চলে। হিউয়েন সাঙ-এর ভ্রমণের সময় রাজত্ব করছিলেন নারায়ণ বংশীয় রাজা ভাস্করবর্ম। তার পরে সিংহাসনে আরোহণ করেছিলেন কলিন্দ বর্ম্মা। ত্রয়োদশ শতাব্দীতে এই অঞ্চলের শাসনকর্তা হিসেবে বার ভূঞাদের আবির্ভাব হয়। ভূঞাদের অধীনে কামরুপ বিভিন্ন ক্ষুদ্র ক্ষুদ্র রাজ্যে বিভক্ত ছিল। এই সুযোগে পূর্ব ময়মনসিংহে কয়েকটি ক্ষুদ্র রাজ্য সৃষ্টি হয় যেগুলো গারো, কচ্চু প্রভৃতি আদিবাসী দ্বারা শাসিত হতো। এরা কিশোরগঞ্জের জঙ্গলবাড়ি, নেত্রকোনার খালিয়াজুরি, মদনপুর ও সুসঙ্গ, সদরের বোকাইনগর এবং জামালপুরের গড়দলিপায় শাসন প্রতিষ্ঠা করেছিলো। এটি বল্লা সেনের সমসাময়িক কালের অবস্থা। এই সময়ই অনন্ত দত্ত তার গুরু শ্রীকণ্ঠ দ্বিজ সহ কামরুপে আসেন। এরাই ছিলেন পূর্ব ময়মনসিংহের প্রথম ভদ্র উপনিবেশ। দ্বাদশ শতাব্দী থেকে এই অঞ্চলের কামরুপের প্রভাব কমতে শুরু করে।
আদিবাসী গারো জাতির শাসন উৎখাত
ত্রয়োদশ শতাব্দীর শেষভাগে পূর্ব ময়মনসিংহের উত্তর ভাগে তথা সুসঙ্গ পাহাড়িয়া অঞ্চলে বৈশ্যা মান্দা নামক একজন গারো রাজত্ব করছিলো। সোমেশ্বর পাঠক নামীয় পরাক্রান্ত ভ্রমনকারী এই বৈশ্যা মান্দাকে সূকোঁশলে পরাজিত করে সুসঙ্গের শাসন অধিকার করেন। তিনি কান্যকুব্জ থেকে পূর্ব বঙ্গে এসেছিলেন ১২৮০ সালে। এই ঘটনাগুলো থেকে জানা যায় যে দ্বাদশ এবং ত্রয়োদশ শতাব্দীতেই পূর্ব ময়মনসসিংহে আদিবাসীদের শাসনের অবসান ঘটে।
ভাটী রাজ্য
ভাটী ছিল কামরুপের রাজধানী। চতুর্দশ শতাব্দীতে এই রাজধানী ক্ষত্রিয় সন্ন্যাসী জিতারী কর্তৃক অধিকৃত হয়।মুসলিম ঐতিহাসিকগণ মেঘনা নদীর পশ্চিম তট-ভূমিকে ভাটী বলে নির্দেশ করেছেন। আবার অনেক প্রাচীন লিখনে ময়মনসিংহের পূর্ব প্রান্তের খালিয়াজুরিকে ভাটী নামে অভিহিত করা হয়েছে। জানা যায় কয়েক শতাব্দী পূর্বে লম্বোদর নামক ক্ষত্রিয় সন্ন্যাসী এদেশে এসে ভাটীর শাসন অধিকার করেন। এই সন্ন্যাসীর বংশ এখনও বর্তমান আছে। এই বংশের পূর্বপুরুষেরা দিল্লীশ্বর বাদশাহ জাহাঙ্গীরের কাছ থেকে ভাটী মুল্লুকের পাঞ্জাফরমান পেয়েছিলেন। এতে মনে হয় আসলেই তারা এই অঞ্চলের শাসনকর্তা ছিলেন। সুতরাং এই সময় থেকে পূর্ব ময়মনসিংহের পূর্বভাগের সাথেও কামরুপের সম্পর্ক ছিন্ন হয়ে যায় কারণ ভাটী পূর্ব অংশে ছিল। কিন্তু তখনও জঙ্গলবাড়ি, বোকাইনগর, মদনপুর, গড়দলিপা প্রভৃতি স্থান হাজংদের দ্বারা শাসিত হচ্ছিলো। তখনও মুসলিম অধিবাসীরা পূর্ব ময়মনসিংহে প্রবেশ করে নি।
প্রাথমিক মুসলিম শাসন
বাঙ্গালার শেষ হিন্দু রাজা বল্লাল সেনের পুত্র লক্ষ্ণণ সেনের রাজত্বের শেষ দিকে এ অঞ্চলে অভ্যন্তরীন কোন্দল দেখা দেয়। ১২০৪ সালে মুসলিম সেনাপতি ইখতিয়ার উদ্দিন মুহম্মদ বিন বখতিয়ার খলজী নদীয়া আক্রমণ করেন। লক্ষ্ণণ সেন তখন নদীয়ায় অবস্থান করছিলেন। তিনি প্রতিরোধ না করে তক্ষিণ-পূর্ব বাংলায় চলে আসেন। উত্তর ও উত্তর-পশ্চিম বাংলা মুসলিম শাসনাধীনে আসে। বখতিয়ার তার সম্রাজ্যকে দুইটি অংশে ভাগ করেন: মিথিলা এবং রাঢ়ের রাজধানী লক্ষ্ণণাবতীতে (গৌড়) স্থাপিত হয় যা মুসলিম ইতিহাসে লখনৌতি নামে পরিচিত; অপর অংশ গঠিত হয় আরও পূর্বদিকে উত্তর বঙ্গ বা বরেন্দ্র অঞ্চল। তার রাজত্বের সীমানা উল্লেখ করা হয়: পূর্বে তিস্তা ও করতোয়া নদী; দক্ষিণে পদ্মা নদী; উত্তরে দিনাজপুর জেলার দেবকোট হয়ে রংপুর শহর পর্যন্ত এবং পশ্চিমে বিহার পর্যন্ত যা বখতিয়ার আগেই অধিকার করেছিলেন। এ হিসেবে দেখা যায় পূর্ব বঙ্গ বখতিয়ারের অধীনে আসেনি, অতএব ময়মনসিংহের (তথা কামরুপের) কোন অংশই নয়। তবে বখতিয়ার কামরুপে অভিযানে বের হয়েছিলন। কিন্তু বিশাল ব্রহ্মপুত্র নদীর কারণে আর এগোতে পারেননি।
উজবেকের আক্রমণ ও তুগরল খাঁ'র বিদ্রোহ
বখতিয়ারের মৃত্যুর পর ১২৫৭ সালে ইখতিয়ার উদ্দিন উজবেক রাঙামাটির দিক থেকে কামরুপ আক্রমণ করেন। এতে কামরুপের রাজা পালিয়ে যায়; এ সুযোগে গারো পর্বতের দক্ষিণ ভাগের সুসঙ্গ, মদনপুর, বোকাইনগর, গড়দলিপা, ভাটী, জঙ্গলবাড়ি প্রভৃতি স্থানে স্বাধীন ক্ষুদ্র ক্ষুদ্র রাজ্য পুনরায় প্রতিষ্ঠিত হয়। এই গোলযোগের সুযোগ নিয়ে তিনি কামরুপের রাজধানী পর্যন্ত অধিকার করেন। কিন্তু বর্ষা আরম্ভ হওয়ার পর কামরুপের প্রাক্তন রাজা আবার আক্রমণ করে সিংহাসন পুনরুদ্ধার করেন, উজবেক এই যুদ্ধে (১২৫৭ সালের জুলাই মাসে) মারা যান। পুনরায় ক্ষমতা পেলেও কামরুপরাজ বিচ্ছিন্ন হয়ে যাওয়া অঞ্চলগুলোতে আবার শৃঙ্খলা প্রতিষ্ঠা করতে পারেন নি। এ সময় পূর্ব ময়মনসিংহে বিভিন্ন ক্ষুদ্র ক্ষুদ্র রাজা স্বাধীনভাবে শাসন করছিল আর পশ্চিম ময়মনসিংহে সেন রাজবংশ তখনও স্বাধীন হিন্দু রাজ্যের অস্তিত্ব ঘোষণা করছিল।
বাংলাদেশে স্বাধীন মুসলিম শাসন
গিয়াস উদ্দিনের পর কায়কোবাদ এবং তার পর শাম্‌স উদ্দিন ফিরোজ শাহ দিল্লীর সিংহাসনে আরোহণ করেন। ফিরোজ শাহ বাংলাকে তিনটি অঞ্চলে ভাগ করে শাসন প্রতিষ্ঠা করেন। একটি বিভাগ হয় পূর্ব বঙ্গের যার রাজধানী প্রতিষ্ঠিত হয় সোনারগাঁয়ে। পূর্ব বঙ্গের শাসনকর্তা হন বাহাদুর খাঁ, এর পর বহরম খাঁ এবং তার পর ফকির উদ্দিন। ফকির উদ্দিন সিংহাসনে আরোহণ করেই সুলতান সিকান্দার নাম ধারণ করে ১৩৩৮ সালে নিজেকে স্বাধীন বলে ঘোষণা করেন। তখন থেকে পর্যায়ক্রমে মোট ১৭ জন মুসলিম স্বাধীন নরপতি বাংলাদেশ শাসন করেন। কিন্তু তখনও ময়মনসিংহ মুসলিম শাসনাধীনে আসে নি বলে জানা যায়। ঢাকা ছিল বঙ্গে মুসলিম শাসনের শেষ সীমানা। ১৪৯১ সালে দ্বিতীয় ফিরোজ শাহ দিল্লীর সিংহাসনে আরোহণ করে ব্রহ্মপুত্র অতিক্রম করার প্রত্যয় ব্যক্ত করেন এবং একাজে তিনি সেনাপতি মজলিস খাঁ হুমায়ুনকে সসৈন্য প্রেরণ করেন। মজলিস খাঁ ময়মনসিংহের উত্ত অংশে প্রবেশ করে শেরপুর প্রদেশ আক্রমণ করেন। তখন শেরপুরের অন্তর্গত গড়দলিপায় দলিপ সামন্ত নামক জনৈক কোচ রাজা শাসন করছিলেন। মজলিসের আক্রমণে দলিপ পরাজিত ও নিহত হন এবং এভাবে শেরপুরে মুসলিম রাজত্ব প্রতিষ্ঠিত হয়। এটিই ছিল ময়মনসিংহ প্রথম মুসলিম প্রবেশ। মজলিস খাঁর মৃত্যুর পর তার সমাধি গড়দলিপার দুর্গে স্থাপন করা হয়। এই সমাধি গ্রাত্রে আরবি ভাষার একটি লিপি পাওয়া যায় যার অর্থ: In the name of God, the Merciful, the Clement! There is no God but Allah,- Mahammed is Allah's prophet, there is no God but Allah, Mahammed is Allah's prophet. God bless Mahammed, the pure Hasan, Hossain built the king of the age and the period Saifuddunya uddin Abdul Mazaffar Feroz Shah the King, may God perpituate his Kingdom and his rule! This (vault?) was completed in blessed Ramjan 8.
পাগলপন্থি বিদ্রোহ
এই বিদ্রোহ আদিবাসীদের বা কোনো ধর্মীয় আন্দোলন ছিলো না। এ বিদ্রোহে অংশগ্রহণকারীরা ছিলেন সব ধর্মের ও বর্ণের। এই বিদ্রোহের নেতা ছিলেন করম শাহ, টিপু শাহ ও জানকুপাথর।